**PÁLYÁZAT LAKOSSÁGI CSATORNARÁKŐTÉSI TÁMOGATÁS ELNYERÉSÉRE**

Budapest XXI. kerület Csepel Önkormányzata Képviselő Testülete a 65/2013. (II.28.) Kt. számú határozattal e célra létrehozott ad-hoc bizottsága 9/1997. (IV.22) számú Kt. rendelet (továbbiakban: rendelet) alapján pályázatot ír ki házi szennyvízhálózat létesítési támogatás elnyerése céljából az alábbi feltételekkel.

**I. Általános feltételek**

1., A Környezetvédelmi Alapból a lakossági közműfejlesztések elősegítése céljából Budapest XXI. Kerület közigazgatási területén megvalósuló, ingatlanon belüli házi szennyvízhálózat létesítéséhez valamint a közterületen lévő gerinchálózatra történő rákötéshez támogatást az a természetes személy kaphat, akinek tulajdonát, résztulajdonát képező ingatlanán belül, valamint ingatlanán kívül annak közművesítése érdekében házi szennyvízhálózatot kíván létesíteni.

Rendelkezésre álló keretösszeg: 20 millió 840 ezer Ft.

A pályázatok az alábbi földrajzi területekre az alábbi bontásban, az alábbi keretösszeg erejéig nyújthatóak be.

Keretösszeg megbontása Háros: ( Barackfa utca, Fügefa utca, Körtefa utca, Lámpás utca, Szilvafa utca, Csepeli út, Cseresznyefa utca, Meggyfa utca, Vízmű utca) bruttó: 7 millió 378 ezer forint.

Csepel többi része: bruttó: 13 millió 462 ezer forint.

A házi szennyvízhálózat létesítési támogatásról szóló pályázat kiírásáról Budapest XXI. Kerület Csepel Önkormányzata Képviselő-testülete által e feladatra a 65/2013. (II.28.) Kt. számú határozattal létrehozott ad-hoc bizottság (a továbbiakban: ad-hoc bizottság) dönt.

**II. A pályázaton való részvétel feltételei**

A támogatás annak a természetes személynek nyújtható, aki:

- az ingatlan tulajdonosa, és az ingatlan a bejelentett lakóhelye vagy tartózkodási helye, és

- saját maga vagy közeli hozzátartozója a Fővárosi Csatornázási Művek Zrt. által kiadott szolgáltatói hozzájárulás jogosultja és az ingatlan vízmérőjén mért vízdíj - amennyiben az ingatlan vezetékes vízzel nem ellátott, úgy az ingatlanra vonatkozó bármely közüzemi számla – számlafizetője, és

- akinek háztartásában az elmúlt hat hónapban szerzett összes jövedelem alapján kiszámított egy főre jutó havi átlagos jövedelem nettó összege nem haladja meg a mindenkori öregségi nyugdíj legkisebb összegének (2014-ben: 28.500.-Ft) négyszeresét, egyedül élő esetén ötszörösét, és

- vállalja, hogy a kivitelezési munkálatokat a Csepeli Városgazda Közhasznú Nonprofit Zrt.-vel végezteti el.

**III. A támogatás mértéke**

1., Akinek a háztartásában az egy főre jutó havi átlagos nettó jövedelem nem haladja meg az öregségi nyugdíj mindenkori legkisebb összegének kétszeresét (57.000,- Ft), egyedül élő esetében a háromszorosát (85.500,- Ft), a költségvetési kalkuláció szerinti tervezett kivitelezési költség 100 %-a vissza nem térítendő támogatás nyújtható.

2., Akinek a háztartásában az egy főre jutó havi átlagos nettó jövedelem az 1. pontban meghatározottnál magasabb, de nem haladja meg az öregségi nyugdíj mindenkori legkisebb összegének két és félszeresét (71.250,- Ft), egyedül élő esetében a három és félszeresét (99.750,- Ft), a költségvetési kalkuláció szerinti tervezett kivitelezési költség 80%-ára vissza nem térítendő támogatás nyújtható.

3., Akinek a háztartásában az egy főre jutó havi átlagos nettó jövedelem a 2. pontban meghatározottnál magasabb, de nem haladja meg az öregségi nyugdíj mindenkori legkisebb összegének háromszorosát (85.500,- Ft), egyedül élő esetében a négyszeresét (114.000,-Ft), a költségvetési kalkuláció szerinti tervezett kivitelezési költség 65%-ára vissza nem térítendő támogatás nyújtható.

4., Akinek a háztartásában az egy főre jutó havi átlagos nettó jövedelem a 3. pontban meghatározottnál magasabb, de nem haladja meg az öregségi nyugdíj mindenkori legkisebb összegének három és félszeresét (99.750,- Ft), egyedül élő esetében a négy és félszeresét (128.250,- Ft) a költségvetési kalkuláció szerinti tervezett kivitelezési költség 50%-ára vissza nem térítendő támogatás nyújtható.

5., Akinek a háztartásában az egy főre jutó havi átlagos nettó jövedelem a 4. pontban meghatározottnál magasabb, de nem haladja meg az öregségi nyugdíj mindenkori legkisebb összegének négyszeresét (114.050,- Ft), egyedül élő esetében a ötszörösét (142.500,- Ft), a költségvetési kalkuláció szerinti tervezett kivitelezési költség 40%-ára vissza nem térítendő támogatás nyújtható.

6., A gyermekek számának meghatározásánál a családi pótlék számításánál figyelembe vett gyerekek száma az irányadó.

**IV. Pályázati felhívás kiírása, pályázatok benyújtása, elbírálása**

1., A pályázatokat kizárólag az erre a célra rendszeresített „Adatlap házi szennyvízhálózat létesítési támogatás megállapításához” c. nyomtatványon lehet benyújtani. Nyomtatvány igényelhető a Csepeli Városgazda Közhasznú Nonprofit Zrt. ügyfélszolgálatán (Bp. XXI. Katona J. u. 62-64.) hétfőtől-csütörtökig 08:00-15:00 óra között, pénteken 8:00 – 12:00 óra között. A pályázati kiírás valamint a pályázati adatlap letölthető a www.varosgazda.eu internetes oldalról is.

1.1, A pályázatokat 1 példányban borítékban kell benyújtani a pályázati felhívásban foglaltak szerint.

A pályázat benyújtásának helye: Csepeli Városgazda Közhasznú Nonprofit Zrt. ügyfélszolgálata: 1214 Budapest, Katona J. u. 62-64. sz.; hétfőn 07:00-13:00 és szerdán 07:00-18:00 óra között, illetve postai úton.

1.2.,A pályázati adatlapok beérkezésének határideje**: 2014. augusztus 1. 12:00 óra.**

A kiíró a pályázatok befogadását felfüggesztheti a pályázati véghatáridő lejártát megelőzően is, amennyiben a rendelkezésre álló keretösszeg kimerülése esetén.

2., A pályázatok **beérkezésük sorrendjében** – a meghatározott keretösszeg kimerüléséig – jelen kiírásban meghatározottak szerint **kerülnek elbírálásra**.

3., A pályázat beérkezését követően, amennyiben a benyújtott pályázat nem felel meg az előírásoknak, vagy hiányos, legfeljebb egy alkalommal a Csepeli Városgazda Közhasznú Nonprofit Zrt. hiánypótlásra hívja fel a pályázót. Amennyiben a pályázó 15 napos határidővel a hiánypótlásra történő felhívásnak nem vagy nem megfelelő módon tesz eleget, pályázata érvénytelen. A pályázat érvénytelenségét, valamint azt a tényt, hogy a pályázó szociális és jövedelmi helyzete alapján III. bekezdés szerinti támogatási kategóriák egyikében sem támogatható, az ad-hoc bizottság állapítja meg, mely döntésről a pályázót a Csepeli Városgazda Közhasznú Nonprofit Zrt. írásban értesíti.

4., Amennyiben a pályázót a Csepeli Városgazda Közhasznú Nonprofit Zrt. hiánypótlásra hívja fel, a **pályázat beérkezésének a sorrendiséget meghatározó időpontja a hiánypótlás beérkezésének időpontja**.

5., Azon pályázatok tekintetében, melyek e kiírásban meghatározott feltételeknek megfelelnek, a Csepeli Városgazda Közhasznú Nonprofit Zrt. elkészíti a kivitelezési munka költségvetését.

5.1., A kivitelezési munka költségvetésének elkészítéséhez a pályázónak a benyújtott tervben helyszínrajzon kell a kert, a nyomvonal általános kialakításával kapcsolatos adatokat feltüntetni (pl. burkolat, sziklakert, virágágyás, bokrok, fák, kijelölt depónia helye), továbbá a műszaki leírásban költségelhető módon be kell mutatni a munkák géppel történő elvégzésének lehetőségéről, illetve a tulajdonos által kért helyreállítási igényt.

6., A költségvetés elkészítését követően a Csepeli Városgazda Közhasznú Nonprofit Zrt. a pályázati anyagot a költségvetéssel és a támogatási összegre történő javaslatával együtt előminősítés céljából az ad-hoc bizottság elé terjeszti. A beérkezett pályázat támogatásáról szóló döntés meghozatalára, a támogatás mértékének meghatározására a Képviselő-testület jogosult az ad-hoc bizottság előminősítése alapján. A Képviselő-testület elé terjesztendő, az ad-hoc bizottság javaslatát tartalmazó előterjesztést a Csepeli Városgazda Közhasznú Nonprofit Zrt. készíti elő.

7., A pályázót a Csepeli Városgazda Közhasznú Nonprofit Zrt. a Képviselő-testület döntéséről postai úton értesíti.

8., Az elnyert támogatásról szóló értesítést követően kerül sor a támogatási és a házi szennyvízhálózat megépítéséről szóló megállapodás aláírására Budapest XXI. kerület Csepel Önkormányzata, a pályázat nyertese (támogatott) és a Csepeli Városgazda Nonprofit Zrt között. A támogatási megállapodás aláírására Budapest XXI. kerület Csepel Önkormányzata (továbbiakban Önkormányzat) képviseletében a polgármester jogosult. A támogatási megállapodás aláírásának módja a 7. pont szerinti értesítésben kerül feltüntetésre. A támogatási megállapodásban kerül részletesen szabályozásra a támogatás nyújtásának és a házi szennyvízhálózat megépítésének a feltételrendszere, így a támogatott részéről szükséges önrész megfizetésének a módja is. Ha a döntést vagy –amennyiben a támogatott szennyvízhálózatra történő rákötést lehetővé tévő közterületi szennyvízhálózat üzemeltetési engedélye a döntést követően emelkedik jogerőre, a jogerőre emelkedés időpontját - követő 4 hónapon belül a támogatási megállapodás nem kerül megkötésre, a támogatás visszavonásra kerül.

9., A támogatási megállapodás megkötésének feltétele, hogy a támogatásban részesülő igazoltan rendelkezzen a Fővárosi Csatornázási Művek Zrt. által a pályázatában szereplő ingatlanra kiadott szolgáltató hozzájárulással.

10., A támogatott a házi szennyvízhálózat kivitelezésének megkezdése előtt köteles az önrészt a Csepeli Városgazda Közhasznú Nonprofit Zrt. részére megfizetni. Amennyiben a támogatott a rá eső önrészt határidőben nem fizeti meg, a támogatás visszavonására kerül sor.

11., Támogatás visszavonásáról a Képviselő-testület dönt.

12., A támogatott önköltségének befizetését követően a pályázó által házi szennyvízhálózat létesítésére elnyert támogatás összegét Budapest XXI. Kerület Csepel Önkormányzata a Csepeli Városgazda Nonprofit Zrt. részére fizeti meg a támogatási megállapodásban vállalt határidőben és módon.

13., Az Önkormányzat jogosult a támogatás felhasználását ellenőrizni, a támogatásban részesülővel előre egyeztetett időpontban és módon helyszíni ellenőrzést tartani. Az Önkormányzat amennyiben a pályázó valótlan tartalmú nyilatkozatot tesz, vagy valótlan tartalmú, hamis vagy hamisított okiratot felhasznál, elszámolási-, tájékoztatási kötelezettségének nem vagy hiányosan tesz eleget, a Büntető Törvénykönyvről szóló 1978. évi IV. törvénybe ütköző bűncselekmények elkövetésének gyanúja miatt feljelentést kezdeményez az erre hatáskörrel és illetékességgel rendelkező szerveknél.

14., A házi szennyvízhálózat létesítésére irányuló kivitelezési munkák befejezését követő 90 napon belül a támogatott köteles elszámolás céljából a Fővárosi Csatornázási Művek Zrt. –vel kötött szolgáltatási szerződés másolatát vagy más, a Fővárosi Csatornázási Művek Zrt. –vel a szolgáltatási szerződés megkötését bizonyító dokumentumot benyújtani a Csepeli Városgazda Nonprofit Zrt.-nek. Amennyiben a szolgáltatási szerződés másolatát vagy más, a Fővárosi Csatornázási Művek Zrt. –vel a szolgáltatási szerződés megkötését bizonyító dokumentumot (például Fővárosi Csatornázási Művek Zrt. szolgáltatói számlamásolat a szolgáltatás igénybevételéről) a támogatott határidőben nem nyújtja be az Önkormányzathoz, azt úgy kell tekinteni, hogy a támogatott a támogatás összegével nem számolt el. Ebben az esetben a támogatott a támogatás összegét köteles az Önkormányzat döntése alapján visszafizetni, amennyiben bebizonyosodik, hogy a támogatott a Fővárosi Csatornázási Művek Zrt. –vel a szolgáltatási szerződést nem kötötte meg. Az Önkormányzat vagy megbízottjaként a Csepeli Városgazda Nonprofit Zrt. jogosult a Fővárosi Csatornázási Művek Zrt. –hez adatkéréssel fordulni az ügyben, hogy megbizonyosodjon arról, hogy a támogatott és a Fővárosi Csatornázási Művek Zrt. között létrejött-e a szolgáltatási szerződés.

15., Az ad-hoc bizottság jogosult e pályázati kiírás kapcsán a pályázat lezárásának határidejéig módosításokat, kiegészítéseket eszközölni, amelyeket a Csepeli Hírmondó című újságban tesz hivatalosan közzé.

**V. Kötelezően benyújtandó mellékletek**

A kérelemhez mellékelni kell az alábbi iratokat:

(a) jelen kiírás 30 napnál nem régebbi keltezésű 1. sz. melléklete, valamint minden nagykorúnak, aki a d), pont szerint hallgatói vagy tanulói jogviszonyt nem igazol a 2 vagy a 2/A. számú melléklet kötelezően kitöltendő. 2/B. számú melléklet minden olyan személy esetében kötelezően benyújtandó, aki az abban felsoroltak közül bármelyik juttatásban részesül.

(b) Fővárosi Csatornázási Művek Zrt.-hez igazoltan benyújtott telken belüli, e kiírás 5.1 pontjában előírtaknak megfelelő csatornaterv dokumentáció másolati példányát,

(c) a szolgáltatói hozzájárulás – kérelemhez mellékelt, a Fővárosi Csatornázási Művek Zrt-hez benyújtott tulajdoni lap másolatát, valamint Tulajdonosi hozzájárulás másolatát vagy jelen kiírás 3. számú melléklete szerinti nyilatkozat,

(d) gyermekek esetén iskolalátogatási igazolás, tanulói jogviszony igazolás és hallgatói jogviszony igazolás, és családi pótlék kifizetéséről a Magyar Államkincstártól (1139 Bp., Váci út 71. címen) nyilatkozat a családi pótlék számításnál figyelembe vett gyerekek számáról és a családi pótlék összegéről,

(e) a pályázat benyújtását megelőző utolsó havi vízdíj számla másolatát, vezetékes vízzel nem rendelkezők esetében az ingatlanra vonatkozó bármely közüzemi számla másolatát.

(f) lakcímet igazoló hatósági bizonyítvány másolata.

(g) valamennyi a pályázó által benyújtott nyilatkozatnak (kivéve az érintett ingatlan tulajdoni lap másolatát), igazolásnak az érvényességhez a pályázati kiírás megjelenése napját követő dátumra kell szólnia, különben a Csepeli Városgazda Nonprofit Zrt. hiánypótlásra szólítja fel a pályázót.

**1. sz. melléklet**

**ADATLAP HÁZI SZENNYVÍZHÁLÓZAT LÉTESTÉSI TÁMOGATÁS MEGÁLLAPÍTÁSÁHOZ**

**NYILATKOZAT**

I. A kérelmező adatai:

1. Kérelmező neve: …………………………………………………………………………..

Leánykori neve: ……………………………………………………………………………

2. Születési hely:…………………………………...idő:……………………………………...

3. Anyja születési neve: …………………….………………………………………………...

4. Családi állapota: ……………………………………………………………………………

5. Lakóhely: ………………………………….……………………………………………….

6. Tényleges tartózkodási helye:………………………………………………………………

7. Telefonszám: ………………………………………………………………………………

8. Levelezési cím:……………………………………………………………………………..

II. Az ingatlanra vonatkozó adatok:

1. Az ingatlan helyrajzi száma: ……………………………………………………………….

2.Az ingatlanhasználat jogcíme: ……………………………………………………………...

3. A kérelmező tulajdoni hányada: .…………………………………………………………..

4. A lakásban életvitelszerűen élők száma:..…………………………………………………..

5. A kérelmezővel közös háztartásban élők adatai:

|  |  |  |  |  |
| --- | --- | --- | --- | --- |
| Név | Születési idő | Anyja neve | Rokoni fokozat | Havi nettó jövedelem Ft |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

III. A csatornarákötési támogatással kapcsolatos egyéb nyilatkozatok:

A házi szennyvízhálózat létesítés az ingatlanon belül kizárólag a telken belüli átemelő berendezéssel valósítható meg : igen / nem

(Megfelelő rész aláhúzandó)

A házi szennyvízhálózat létesítési támogatással kapcsolatos eljárás lefolytatása céljából személyes adataim kezeléséhez és továbbításához jelen nyilatkozat aláírásával hozzájárulok.

Hozzájárulok, hogy Budapest XXI. kerület Csepel Önkormányzata vagy megbízottjaként a Csepeli Városgazda Nonprofit Zrt. személyes adataim felhasználásával a Fővárosi Csatornázási Művek Zrt. –hez adatkéréssel forduljon az ügyben, hogy megbizonyosodjon arról, hogy a támogatott és a Fővárosi Csatornázási Művek Zrt. között létrejött-e a szolgáltatási szerződés.

Büntetőjogi felelősségem tudatában kijelentem, hogy az általam jelen nyilatkozatban foglalt adatok a valóságnak megfelelnek, továbbá tudomásul vettem, hogy valótlan nyilatkozat tétellel, való tény elhallgatásával a Büntető Törvénykönyvről szóló 1978. évi IV. törvénybe ütköző bűncselekmények elkövetésének gyanúja miatt feljelentés kezdeményezésére kerül sor az erre hatáskörrel és illetékességgel rendelkező szerveknél.

Budapest, ……év ……………..…hó….nap

……………………………………………….

pályázó vagy törvényes képviselő

aláírása

**2. számú melléklet**

**JÖVEDELEM IGAZOLÁS**

Igazoljuk, hogy

név: …………………………………………………………

születési hely, ideje: …………………………………………..

anyja neve: ……………………………………………………

cím: sz. alatti lakos dolgozónk ……(év ) …..…………….(hónap) …….(nap) ideje áll alkalmazásunkban, és utolsó hat havi átlag nettó jövedelme (munkabér és táppénz együtt)

Ft.

Egyben nyilatkozunk, hogy nevezett dolgozónk másodállásból, mellékfoglalkozásból, vagy egyéb munkavégzésre irányuló jogviszonyból származó rendszeres jövedelme az utolsó hat hónapban, átlagban nettó ………………. Ft volt, jutalom, prémium vagy egyéb jogcímen kifizetett rendkívüli jövedelme az utolsó hat hónapban, átlagban nettó ………………. Ft volt.

Nevezett dolgozónk családi pótlék összege: Ft/hó

Letiltás jogcíme: ……………………………….. összege: ……………………………Ft/hó

Dátum:

|  |
| --- |
| cégszerű aláírás |

**2/a. számú. melléklet**

**NYILATKOZAT**

Alulírott (név) …………………………………………………………………………………..

(születési hely, idő) ...............................................................................................................

(anyja neve) ……………………………………………………………………………………..

(lakóhely) ……………………………………………………………………………………….

(tartózkodási hely) ………………………………………………………………………………

büntetőjogi felelősségem tudatában kijelentem, hogy munkahellyel nem rendelkezem, munkanélküli járadékban nem részesülök, rendszeres jövedelmem nincs.

Alkalmi munkából származó havi átlagos jövedelem:…………………………………….

Dátum:

|  |
| --- |
| nyilatkozattevő aláírása |

**2/b. számú melléklet**

**NYILATKOZAT**

Alulírott (név) …………………………………………………………………………………

(születési hely, idő) .............................................................................................................

(anyja neve) ……………………………………………………………………………………

(lakóhely) ………………………………………………………………………………………

(tartózkodási hely) ……………………………………………………………………………..

szám alatti lakos büntetőjogi felelősségem tudatában kijelentem, hogy a jövedelem igazolásban feltüntetett jövedelmen kívül egyéb jövedelemmel (gyerektartásdíj, egyéb tartásdíj, árvajáradék, a terhességi-gyermekágyi segély, a gyermekgondozási díj, az öregségi nyugdíj, a rokkantsági nyugdíj, a rehabilitációs járadék, az öregségi járadék, az özvegyi járadék, a növelt összegű öregségi, munkaképtelenségi és özvegyi járadék, az özvegyi nyugdíj, a baleseti rokkantsági nyugdíj, a hozzátartozói baleseti nyugellátás, az átmeneti járadék, a rendszeres szociális járadék, a bányászok egészségkárosodási járadéka, a rokkantsági járadék, a hadigondozottak és nemzeti gondozottak pénzbeli ellátásai, a gyermekgondozási segély, a gyermeknevelési támogatás, az időskorúak járadéka, a rendelkezésre állási támogatás, a bérpótló juttatás, a rendszeres szociális segély, az ápolási díj, a nemzeti helytállásért elnevezésű pótlék, kiegészítő gyermekvédelmi támogatás)

nem rendelkezem / rendelkezem

gyermektartásdíj: Ft/hó

árvaellátás: Ft/hó

özvegyi nyugdíj: Ft/hó

nyugdíj: Ft/hó

egyéb szociális juttatás: megnevezés: ……………………. Ft/hó

kiegészítő gyermekvédelmi támogatás: Ft/hó

lakásfenntartási támogatás, stb.: Ft/hó

egyéb: Ft/hó

Ft/hó

Ft/hó

Ft/hó

Fenti összege(ke)t igazoló iratok másolatát, illetve az önkormányzati határozat(ok) másolatát a pályázatban benyújtottam.

Dátum:

|  |
| --- |
| nyilatkozattevő aláírása |
|  |

**3. számú melléklet**

NYILATKOZAT

Alulírott (név) …………………………………………………………………………………..

(születési hely, idő) ...............................................................................................................

(anyja neve) …………………………………………………………………………………….

(lakóhely) ……………………………………………………………………………………….

(tartózkodási hely) ………………………………………………………………………………

szám alatti lakos, mint a ………………………. helyrajzi számú ingatlan ……………… tulajdoni hányadú tulajdonosa büntetőjogi felelősségem tudatában kijelentem, hogy a fenti ingatlan alábbi tulajdonosa(i)

|  |  |  |  |
| --- | --- | --- | --- |
| Név | Cím | Tulajdonos | Tulajdoni hányad |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  | |
|  |  |  |  | |

tudomással bír(nak) a házi szennyvízhálózat létesítési támogatás nyújtására irányuló pályázatom benyújtásáról, teljes körű tájékoztatást adtam nevezett(ek) részére, melyet tudomásul vett(ek).

Továbbá anyagi felelősséget vállalok a házi szennyvízhálózat létesítéssel kapcsolatban, vagy azzal összefüggésben köztem és tulajdonostárs(ak) között felmerülő jogvitáért, kijelentem, hogy a Budapest XXI. Kerület Csepel Önkormányzatával, mint támogatást nyújtóval szemben semmilyen igényt nem támasztok.

Budapest, ……………………..

…………………………………….

pályázó aláírása

**4. számú melléklet**

NYILATKOZAT

Alulírott (név) ……………………………….. nyilatkozom, hogy a csatornavezeték árok kiásását a kivitelezési munkálatokat végző Csepeli Városgazda Közhasznú Nonprofit Zrt.-vel egyeztetett időpontig, majd a szakipari munkák elvégzése után a visszatöltést, tömörítést az általános szakmai előírásoknak és az átadott terveknek megfelelően elvégzem/nem végzem el.1

Budapest, ……………………..

…………………………………….

pályázó aláírása

aláhúzással kérjük megjelölni